
קול קורא
להשכרת מקומות חניה למפעילי תחבורת ציבורית באמצעות אוטובוסים חשמליים בעיר נתיבות 

1. כללי:
1. עיריית נתיבות שוקלת להתקשר עם חברת דן בדרום בע"מ (להלן- "דן בדרום" ו/או "החברה") ולהשכיר לה מקומות חניה בחניון עירוני המאפשר חניה וטעינה חשמלית של אוטובוסים, זאת לאחר שמשרד התחבורה הבהיר כי החברה היא זרועה של המדינה במתן שירותי התחבורה הציבורית בעיר, ומאחר והעמדת החניון נדרשת לצורך קבלת שירותי תחבורה ציבורית באמצעות אוטובוסים חשמליים עבור תושבי העיר נתיבות. עיקרי ההתקשרות שנשקלת מפורטים להלן;
2. למיטב ידיעתה של העירייה, דן בדרום הינה החברה היחידה המהווה שלוחה של המדינה  למתן שירותי תחבורה ציבורית עירוניים בנתיבות, ולכן שוקלת העירייה להתקשר עם החברה להענקת זכות שכירות בחניון.
3. ככל שיש גוף נוסף, המהווה זרועה של המדינה וזקוק לחניון לצורך חניה וטעינה חשמלית לאוטובוסים למתן שירות לתושבי נתיבות, הוא מוזמן לפנות לעירייה בהתאם להוראות קול קורא זה בטרם תקבל החלטה.
4. אין בהליך פניה לקבלת הצעות זה, או בפעולות שינקטו על פיו, כדי ליצור מחויבות כלשהי של עיריית נתיבות כלפי גורם כלשהו.
5. העירייה תהיה רשאית לבטל הליך זה בכל עת לפי שיקול דעתה הבלעדי וללא חובת הנמקה.
6. העירייה תהיה רשאית לנהל מו"מ עם המציעים כולם או חלקם, ככל שתמצא לנכון.
7. על הליך זה לא חלים דיני המכרזים.
8. הפניה מנוסחת בלשון זכר מטעמי נוחות בלבד.
2. עיקרי ההתקשרות:
1. תקופת ההתקשרות הינה עד ל-4 שנים ו-11 חודשים ורק כל עוד החברה מחזיקה ברשיון משרד התחבורה להפעיל תחבורה ציבורית בנתיבות.
2. מטרת ההשכרה היא רק לצורך חניה וטעינה של אוטובוסים חשמליים שישמשו לתחבורה ציבורית של תושבי נתיבות, בשטח יוקם מבנה משרדים ושירותי נהגים. תתאפשר גם הקמת מתקן שטיפה לטובת שטיפת אוטובוסים.
3. החברה תשלם לעירייה דמי שכירות בשיעור שייקבע על ידה כדין.
4. החברה תישא בהוצאות תפעול שוטפות של החניון.
5. החברה תרכוש ותתחזק עמדות טעינה עבור האוטובוסים.
6. החברה תשמור את החניון במצב תקין ותשיבו לעירייה בתום תקופת ההתקשרות.

3.  אופן הגשת הפניות:
הפונה יצרף להצעתו מסמכים ברורים, רשמיים וחד־ משמעיים המלמדים על:
1. עמידתו בכל התנאים הנדרשים בדין לצורך התקשרות עם רשות מקומית.
2. רישיון המציע ממשרד התחבורה להפעלת תחבורה ציבורית בנתיבות.
3. פירוט הסדרי החניה והטעינה הקיימים למציע.
4. כל מסמך נוסף שהמציע סבור כי יש בו רלוונטיות להצעתו.

4. שאלות הבהרה
לשאלות והבהרות נוספות ניתן לפנות בדוא"ל לגב' יאנה בורחוב, מרכזת ועדת מכרזים בדוא"ל yana@netivot.muni.il עד ליום 7/10/26 בשעה 15:00.

5. הגשת הצעות
ההצעות תוגשנה בדוא"ל: yana@netivot.muni.il לא יאוחר מיום 12/10/2026  בשעה 12:00. 
יש לרשום בכותרת הדוא"ל: קול קורא להשכרת חניון למפעילי תחבורה ציבורית באמצעות אוטובוסים חשמליים בנתיבות.

בכבוד רב,
יחיאל זוהר
ראש העירייה 

